9.3.2025

**Bestyrelsens forslag til behandling på generalforsamlingen den 20. marts 2025.**

Bestyrelsen anmoder om generalforsamlingens mandat til at indgå kontrakt med Fynshav Vandværk om overtagelse af Hundslev Vandværk. Overtagelsen er betinget af, at både Asserballe Vandværk og Frederiksgård-Helved vandværk også indgår kontrakt om sammenlægning.

De 4 nævnte vandværker fusioneres ind i Fynshav Vandværk, der ændrer navn til MidtAlsVand. Der bygges nyt vandværk beliggende ved Asserballe Vandværk, der fremover forsyner samtlige forbrugere i de tidligere 4 vandværker.

Kontrakt om overdragelse til Fynshav Vandværk (senere MidtAlsVand) er med virkning fra 1.7.2025, fra hvilket tidspunkt Fynshav Vandværk overtager drift af værkerne samt opkrævning af vandafgift m.v. direkte hos alle forbrugere. Samtlige aktiver og passiver overdrages til Fynshav Vandværk pr. 1.7.2025. Fynshav Vandværk sørger for nedlæggelse af vandværket og sletning af boringerne.

Fynshav Vandværk ændrer deres vedtægter hvorefter bestyrelsen i Fynshav Vandværk/MidtAlsVand består af 9 medlemmer, der fordeles således:

Asserballe Vandværk – 2 medlemmer og 1 suppleant

Frederiksgård-Helved Vandværk – 2 medlemmer og 1 suppleant

Fynshav Vandværk – 3 medlemmer og 1 suppleant

Hundslev Vandværk – 2 medlemmer og 1 suppleant

Hundslev Vandværks repræsentanter til bestyrelsen vælges på generalforsamlingen.

Ifølge vedtægterne skal dette forslag behandles efter §12 om opløsning. Beslutning kan kun vedtages når mindst 2/3 af de stemmeberettigede er til stede, og når mindst 2/3 af disse stemmer for forslaget. Er 2/3 af selskabets medlemmer ikke til stede, kan forslaget vedtages på en efterfølgende ekstraordinær – eller næste års ordinære generalforsamling med 2/3 af de afgivne stemmer, uanset antallet af fremmødte stemmeberettigede.

**Bestyrelsen for Hundslev Vandværk**